cyanic-selkie/wikianc huggingface dataset:
ความตกลงฉันทไมตรี
ประวัติ
เมื่อสงครามรัสเซีย-ญี่ปุ่นกำลังปะทุขึ้น ฝรั่งเศสและอังกฤษพบว่าต่างฝ่ายต่างอยู่บนขอบที่จะถูกลากเข้าสู่ความขัดแย้งในฝ่ายพันธมิตรของตน ฝรั่งเศสเป็นพันธมิตรอย่างเหนียวแน่นของรัสเซีย ขณะที่อังกฤษเพิ่งลงนามในพันธมิตรอังกฤษ-ญี่ปุ่น เพื่อหลีกเลี่ยงการเข้าสู่สงคราม ทั้งสองชาติจึงได้ "สลัดความขัดแย้งแต่โบราณ" และตกลงข้อขัดแย้งในทวีปแอฟริกา ทวีปอเมริกา ทวีปเอเชีย และมหาสมุทรแปซิฟิก รัฐมนตรีต่างประเทศอังกฤษและฝรั่งเศสได้เจรจาความตกลงว่าด้วยปัญหาอาณานิคม และได้มีการลงนามในอนุสัญญาอันเป็นผลจากการเจรจา เมื่อวันที่ 8 เมษายน ค.ศ. 1904 อย่างไรก็ตาม ยังไม่เป็นที่แน่ชัดว่า ฉันทไมตรีดังกล่าวมีความหมายอย่างไรต่อกระทรวงการต่างประเทศอังกฤษ
เอกสารลงนาม
ความตกลงฉันทไมตรีประกอบด้วยเอกสารสามฉบับ ดังนี้
Limnosciadium
Limnosciadium เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือ ภาคกลางของสหรัฐถึงแอละแบมา
สปีชีส์ในสกุล ได้แก่:
ด็อกเกิลส์
ด็อกเกิลส์ (Doggles) เป็นยี่ห้อทางการค้าของแว่นตากันแดดสำหรับสุนัข มีรูปลักษณ์เป็นกรอบตาชุบสีอันออกแบบมาให้เหมาะสมกับทรงศีรษะของสุนัข
ขณะที่วางตลาดเป็นข้าวของตามสมัยนิยม ก็มีรายงานว่า แว่นตานี้ได้รับการนำไปใช้ในทางปฏิบัติและทางแพทย์ และมีประดิดประดอยเลนส์สายตาสำหรับสุนัขที่มีการมองเห็นจำกัดด้วย
การคิดค้นและการสร้าง
ผู้ประดิษฐ์คือ เคน และ โรนี ดี ลุลโล แนวคิดมาจากที่เขาทั้งสองสังเกตเห็นสุนัขหรี่ตาเมื่อเจอแสงแดด โดยได้พัฒนาแว่นตาจากแว่นตากันแดดมนุษย์และแว่นตากันลมสำหรับกีฬา ก่อนที่ทั้งคู่จะพัฒนารูปร่างให้เข้ากับหัวของสุนัข ปัจจุบันพวกเขาผลิตสินค้านี้ผ่านทางบริษัท ด็อกเกิลส์ ตั้งอยู่ในรัฐนอร์ทแคโรไลนา
ด็อกเกิลส์สร้างขึ้นจากวัสดุพอลีคาร์บอเนตสีอ่อนเพื่อป้องกันรังสียูวี พร้อมสายหนังยืดหดได้เพื่อให้ยึดติดกับหัวของสุนัข
อย่างไรก็ตาม ด็อกเกิลส์ก็ติดอยู่ในหนึ่งใน สิ่งประดิษฐ์ที่ไร้ประโยชน์ที่สุดที่เคยมีมา และติดอยู่อันดับ 6 ของหัวข้อ "11 แนวคิดที่ไม่ได้ผล แต่ทำเงินเป็นล้าน" จากการสำรวจของเอ็มเอสเอ็นมันนี และในปี ค.ศ. 2004 มีจำหน่ายในร้านค้า 4,500 ร้านใน 16 ประเทศ และในปัจจุบัน ขนาดของเลนส์สามารถทำตามสั่งได้
การใช้
ในปี ค.ศ. 2004 ลินดา คันนิงแฮม ได้จัดการสั่งสินค้าให้กับกองทัพสหรัฐอเมริกา ให้ใช้กับสุนัขที่ร่วมกองทัพในอิรัก เนื่องจากเห็นว่า ด็อกเกิลส์จะสามารถป้องกันแสงแดดและผลกระทบต่าง ๆ จากพายุทะเลทรายให้กับสุนัขได้ เธอจึงติดต่อบริษัทด็อกเกิลส์ และพวกเขาก็ส่งด็อกเกิลส์เป็นจำนวน 10 โหล ให้กับสุนัขกองทัพสหรัฐอเมริกาในอิรัก
กกเล็ก
กกเล็ก (Elegant cyperus ) เป็นพืชวงศ์กก ฤดูเดียว ขึ้นเป็นกอ สูง 20-50 เซนติเมตร ใบเป็นเส้นตรง ยาว 20-40 เซนติเมตร ดอกเป็นดอกช่อแบบซี่ร่ม แบบเดียวหรือแบบประกอบ ใบประดับขนาดไม่เท่ากัน ยาว 5-10 เซนติเมตร ดอกสีแดงอมน้ำตาลหรือสีเขียว ขยายพันธุ์ด้วยเมล็ด ชอบขึ้นในที่ชื้นแฉะ พบในนาข้าวและที่น้ำท่วมขัง
Limaciopsis
Limaciopsis เป็นสกุลของพืชดอกที่อยู่ในวงศ์ Menispermaceae.
ถิ่นกำเนิดของมันคือ แอฟริกากลางเขตร้อนตะวันตกถึงแองโกลา
สปีชีส์ในสกุล ได้แก่:
ถ้ามีเธออยู่ เป็นหมูก็ไม่เลวนะครับ
ถ้ามีเธออยู่ เป็นหมูก็ไม่เลวนะครับ เป็นซีรีส์ไลต์โนเวลญี่ปุ่น แต่งเรื่องโดยทากูมะ ซาไก และวาดภาพประกอบโดยอาซางิ โทซากะ สำนักพิมพ์แอสกีเมเดียเวิกส์ตีพิมพ์เป็นหนังสือไลต์โนเวลในเครือเด็งเงกิบุงโกะตั้งแต่เดือนมีนาคม พ.ศ. 2563 วางจำหน่ายถึงเล่มที่ 7 ซีรีส์ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์
อาซีซุลฮัซนี อาวัง
โมฮัมมัด อาซีซุลฮัซนี บิน อาวัง (Mohd Azizulhasni bin Awang; 5 มกราคม ค.ศ. 1988 —) เป็นนักกีฬาจักรยานลู่ชาวมาเลเซีย เขาได้รับรางวัลเหรียญทองแดงในประเภทคีรินจากการแข่งขันกีฬาจักรยานในโอลิมปิกฤดูร้อน 2016 และเหรียญทองจากการแข่งขันจักรยานลู่ชิงแชมป์โลก 2017 และกีฬาจักรยานในเอเชียนเกมส์ 2010
ประวัติ
ในปี ค.ศ. 2010 อาซีซุลฮัซนีได้รับรางวัลเหรียญทองจากการแข่งขันจักรยานประเภทลู่ในกีฬาเอเชียนเกมส์ 2010 จากนั้นเขาได้รับรางวัลเหรียญเงินจากการแข่งขันกีฬาเครือจักรภพ 2014 ในประเภททีมสปรินต์ และในการแข่งขันจักรยานลู่ชิงแชมป์โลก 2010 ที่เมืองแบเลอรุบ ประเทศเดนมาร์ก อาซีซุลฮัซนีได้รับเหรียญเงินจากการแข่งประเภทคีริน
เมื่อเดือนกุมภาพันธ์ ค.ศ. 2011 อาซีซุลฮัซนีได้รับอุบัติเหตุในรอบสุดท้ายของการแข่งขันประเภทคีริน ในการแข่งขันรายการเวิลด์คัพที่เมืองแมนเชสเตอร์ ซึ่งเขาได้รับบาดเจ็บสาหัสเนื่องจากมีเศษไม้ยาวประมาณ 20 ซม. ทิ่มแทงทะลุผ่านขาซ้ายของเขา ทำให้เขาถูกตัดสิทธิ์ออกจากการแข่งขันชิงแชมป์โลกในปีนั้น หลังจากที่ใช้เวลาพักฟื้นอาการบาดเจ็บเขาได้เข้าร่วมการแข่งขันกีฬาโอลิมปิกฤดูร้อน 2012 ที่ลอนดอน
ในปี ค.ศ. 2015 ในการแข่งขันจักรยานประเภทลู่รายการจักรยานลู่ชิงแชมป์โลก 2015 จัดขึ้นที่ประเทศฝรั่งเศส อาซีซุลฮัซนีได้รับเหรียญทองแดงจากการแข่งประเภทคีริน
ประเทศอาเซอร์ไบจานในโอลิมปิกฤดูหนาว 2022
ประเทศอาเซอร์ไบจาน จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติอาเซอร์ไบจานเป็นตัวแทนประเทศอาเซอร์ไบจานในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
สเกตลีลา
ผลการแข่งขันดังนี้ :
ยูกิโอะ ฮาโตยามะ
ยูกิโอะ ฮาโตยามะ (11 กุมภาพันธ์ พ.ศ. 2490 — ) นายกรัฐมนตรีคนที่ 93 ของประเทศญี่ปุ่น และอดีตหัวหน้าพรรคประชาธิปไตยญี่ปุ่น นายฮาโตยามะได้รับคะแนนเสียงอย่างเป็นเอกฉันท์จากสมาชิกสภาผู้แทนราษฎรของญี่ปุ่นให้ดำรงตำแหน่งนายกรัฐมนตรี เมื่อวันที่ 16 กันยายน พ.ศ. 2552 หลังชนะคู่แข่ง พรรคเสรีประชาธิปไตย ในการเลือกตั้ง ส.ส. ญี่ปุ่น เมื่อวันที่ 30 สิงหาคม ปีเดียวกัน ด้วยจำนวน 309 ต่อ 119 ที่นั่ง จากจำนวนที่นั่งในสภาทั้งหมด 480 ที่นั่ง
นายฮาโตยามะเกิดในครอบครัวนักการเมือง โดยปู่ของเขา (นายอิจิโร ฮาโตยามะ) เคยเป็นนายกรัฐมนตรีในช่วงปี พ.ศ. 2497-2499 และบุคคลในครอบครัวหลายคนก็เป็นนักการเมือง โดยทวดของเขา (คาซูโอะ ฮาโตยามะ) เคยเป็นประธานสภาผู้แทนราษฎร พ่อของเขา (อีจิโร ฮาโตยามะ) เคยเป็นรัฐมนตรีกระทรวงต่างประเทศ และน้องชายของเขา (คูนิโอะ ฮาโตยามะ) เคยเป็นรัฐมนตรีกระทรวงกิจการภายใน การดำเนินกิจกรรมทางการเมืองของยูกิโอะและน้องชาย ได้รับการสนับสนุนจากมารดา คือ นางยาซูโกะ ฮาโตยามะ ซึ่งเป็นบุตรสาวของโชจิโร อิชิบาชิ มหาเศรษฐีผู้ก่อตั้งบริษัท บริดจสโตน บริษัทผู้ผลิตยางรถยนต์ที่มียอดขายอันดับหนึ่งของโลก
แหล่งข้อมูลอื่น
หมวดมู่:นักการเมืองญี่ปุ่น
รังสรรค์ เอี่ยมวิโรจน์
รังสรรค์ เอี่ยมวิโรจน์ เป็นนักฟุตบอลชาวไทยสังกัดสโมสรฟุตบอลอินทรีเพื่อนตำรวจ
การยิงมิกซ์
วัฒนธรรมการเชียร์นี้ถือกำเนิดขึ้นในช่วง พ.ศ. 2540 แต่ยังไม่มีข้อมูลแน่ชัดว่าจุดเริ่มต้นที่แท้จริงมาจากที่ใด เชื่อกันว่าการยิงมิกซ์กำเนิดขึ้นมาเพื่อให้ผู้ชมมีส่วนร่วมกับคอนเสิร์ตของไอดอลญี่ปุ่นมากขึ้น ซึ่งเห็นได้ชัดจากคอนเสิร์ตของไอดอลสังกัด เฮลโล! พรอเจกต์ ในช่วงแรก อย่างไรก็ตามการยิงมิกซ์เป็นการเชียร์ที่ใช้ได้สำหรับทุกวง และยังถือเป็นหนึ่งในส่วนประกอบสำคัญของศิลปะการเชียร์แบบโอตาเก
ประเภท
การยิงมิกซ์มีหลายประเภท แต่ท่อนที่นิยมใช้มีอยู่ 3 ประเภท ได้แก่ มิกซ์มาตรฐาน (Standard Mix), มิกซ์ญี่ปุ่น (Japanese Mix), และมิกซ์ไอนุ (Ainu Mix) โดยปกติแล้วเพลงส่วนใหญ่จะเริ่มด้วยการยิงมิกซ์มาตรฐาน ตามด้วยมิกซ์ญี่ปุ่นและมิกซ์ไอนุตามลำดับ แต่ทั้งนี้อาจสับเปลี่ยนกันได้เพื่อให้เข้ากับจังหวะเพลงนั้น ๆ
มิกซ์มาตรฐาน
มิกซ์มาตรฐานเป็นท่อนมิกซ์ที่นิยมใช้บ่อยที่สุด และเป็นท่อนแรกในการยิงมิกซ์ ร้องว่า "ไทกะ ไฟยะ ไซบะ ไฟบะ ไดบะ ไบบะ จาจา" (タイガー、ファイヤー、サイバー、ファイバー、ダイバー、バイバー、ジャージャー Tiger, Fire, Cyber, Fiber, Diver, Viber, Jya Jya!)
ในการเชียร์บางที่อาจมีการเพิ่มคำว่า "อา... ยชชะ อิกุโซะ!" (あ～ よっしゃいくぞー！ แปลว่า "ไปกันเถอะ!") เป็นประโยคแรกที่ใช้ส่งสัญญาณก่อนจะเข้าสู่ช่วงยิงมิกซ์จริง หลังจากนั้นจะตามด้วยคำศัพท์ภาษาอังกฤษสำเนียงญี่ปุ่น ไทกะ (Tiger), ไฟยะ (Fire), ไซบะ (Cyber), ไฟบะ (Fiber), ไดบะ (Diver), ไบบะ (Viber) แล้วตามด้วย "จาจา" ส่วนเหตุผลในการเลือกใช้คำเหล่านี้ยังไม่เป็นที่แน่ชัดนัก
มิกซ์ญี่ปุ่น
ท่อนมิกซ์ญี่ปุ่นมีความหมายเหมือนกับมิกซ์มาตรฐาน เพียงแต่คำศัพท์จะเป็นภาษาญี่ปุ่น และมีการเปลี่ยนคำร้องช่วงต้นประโยคจาก "อา... ยชชะ อิกุโซะ!" เป็น "อา... โม อิตโชะ อิกุโซ" (あ もういっちょいくぞー แปลว่า "เริ่มอีกครั้งกันเถอะ") ตามด้วย "โทระ ฮิ จินโซ เซ็งอิ อามะ ชินโด คาเซ็นโทบิโจเกียว" (虎, 火, 人造, 繊維, 海女, 振動, 化繊飛除去 Tora, Hi, Jinzou, Sen'i, Ama, Shindou, Kasentobijokyo)
มิกซ์ไอนุ
เช่นเดียวกับมิกซ์มาตรฐานแและมิกซ์ญี่ปุ่น คำศัพท์ที่ใช้ร้องจะมีความหมายเหมือนกัน แต่จะแปลเป็นภาษาไอนุแทน ท่อนแรกของมิกซ์นี้เหมือนกับมิกซ์ญี่ปุ่น นั่นคือ "อา... โม อิตโชะ อิกุโซ" ตามด้วย "ชาเปะ อาเปะ คาระ คินะ ราระ ทุซึเกะ เมียวฮนทุซึเกะ" (チャペ, アペ, カラ, キナ, ララ, トゥスケ, ミョーホントゥスケ Chape, Ape, Kara, Kina, Rara, Tusuke, Myoohontusuke)
สถาบันเทคโนโลยีปทุมวัน
สถาบันเทคโนโลยีปทุมวัน (Pathumwan Institute of Technology; ชื่อย่อ: สปท. - PIT) เป็นสถาบันการศึกษาในประเทศไทย ยกฐานะขึ้นมาจาก "วิทยาลัยช่างกลปทุมวัน" เป็นสถาบันการศึกษาที่เน้นด้านวิทยาศาสตร์และเทคโนโลยีเป็นหลัก โดยมุ่งเน้นให้ผู้สำเร็จการศึกษาด้านอาชีวศึกษาเข้ามาศึกษาต่อเฉพาะทางในระดับปริญญา
ประวัติ
ในปี พ.ศ. 2511 โรงเรียนช่างกลปทุมวัน ได้อยู่ในการพัฒนาอาชีวศึกษา ตามแผนโครงการเงินกู้เพื่อปรับปรุงโรงงาน เครื่องมือ เครื่องจักร และส่งครูอาจารย์ฝึกงานและดูงานต่างประเทศ ต่อมาในปี พ.ศ. 2518 ได้รับการยกฐานะขึ้นเป็นวิทยาลัยช่างกลปทุมวัน เปิดสอนหลักสูตร ระดับประกาศนียบัตรวิชาชีพ (ปวช.) และระดับประกาศนียบัตรวิชาชีพชั้นสูง (ปวส.) ในปี พ.ศ. 2533 เริ่มเปิดสอนหลักสูตรประกาศนียบัตรครูเทคนิคชั้นสูง (ปทส.) และ พ.ศ. 2537 เปิดสอนหลักสูตรประกาศนียบัตรวิศวกรรมศาสตร์ (ป.วศ.) สาขาวิศวกรรมเมคคาทรอนิกส์ ในปี พ.ศ. 2540 ทรงพระกรุณาโปรดเกล้าฯ พระราชทานชื่อวิทยาลัยช่างกลปทุมวัน ว่า "ปทุมวัน" (ที่ รล. 0003/12644 สำนักราชเลขาธิการ พระบรมมหาราชวัง กทม. 10200 24 กรกฎาคม 2540. เรื่อง ทรงพระกรุณาโปรดเกล้าฯ พระราชทานชื่อวิทยาลัยช่างกลปทุมวัน ว่า "ปทุมวัน")
โครงการจัดตั้งวิทยาเขตพิจิตร
รองศาสตราจารย์ ดร.ปัญญา มินยง อธิการบดีสถาบันเทคโนโลยีปทุมวัน กล่าวว่า ที่ผ่านมาสถาบันฯ ได้วางแนวทางการขยายพื้นที่การศึกษา สู่ภูมิภาคต่างๆ ภายในประเทศ จึงได้ทำความร่วมมือกับจังหวัดพิจิตรที่มีความสนใจที่จะจัดการศึกษาของจังหวัดไปสู่ระดับอุดมศึกษาเช่นกัน โดยเฉพาะด้านวิศวกรรมศาสตร์ ด้านวิทยาศาสตร์เทคโนโลยี และสาขาที่เกี่ยวข้องกับคุณภาพชีวิตของในพื้นที่ สำหรับโครงการจัดตั้งสถาบันเทคโนโลยีปทุมวัน วิทยาเขตพิจิตร ต้องใช้ระยะเวลา 4-5 ปีในการจัดตั้งบนเนื้อที่กว่า 600ไร่ พร้อมด้วยงบประมาณกว่า 900 ล้าน คาดน่าจะเริ่มดำเนินการได้ในปีงบประมาณ 2559 เพื่อรองรับการเปิดการค้าเสรี AEC ในปี 2558 เริ่มต้นรับนักศึกษารุ่นแรก 650-700 คน ในปีการศึกษา 2559 เน้นสร้างบัณฑิตคุณภาพ มีความรู้คู่กับนักปฏิบัติ เพื่อป้อนตลาดแรงงานภาคอุตสาหกรรมต่างๆ ของจังหวัดและพื้นที่ใกล้เคียง
ศูนย์การเรียนกาญจนบุรี
ศูนย์การเรียนกาญจนบุรี สถาบันเทคโนโลยีปทุมวัน ต.วังด้ง อ.เมือง จ.กาญจนบุรี เป็นพื้นที่ให้บริการจัดการสอนในรูปแบบเดียวกับโรงเรียนพระดาบส โดยจัดการเรียนการสอนร่วมกับโรงเรียนกองทุนการศึกษาและโรงเรียนในพื้นที่ มุ่งเน้นจัดการสอนให้เยาวชนในพื้นที่ที่ห่างไกล เข้าไม่ถึงทางการศึกษาของเด็กชายขอบ ในรูปแบบของ กศน. วิชาชีพ เพื่อลดความเหลื่อมล้ำทางการศึกษา พัฒนาคนเพื่อเพิ่มขีดความสามารถ ให้นำความรู้ไปทำงานหารายได้เลี้ยงตนเองและครอบครัวได้
หน่วยงาน
ได้เริ่มเปิดการเรียนการสอนหลักสูตรวิศวกรรมศาสตรมหาบัณฑิต (วศ.ม.) และหลักสูตรวิศวกรรมศาสตร์ดุษฎีบัณฑิต(วศ.ด.) ในปีการศึกษา 2556 โดยเริ่มเปิดสาขาวิชาดังนี้
แหล่งข้อมูลอื่น
สถาบันเทคโนโลยีปทุมวัน
ซายาท ข่าน
พระองค์เป็นพระราชโอรสองค์ที่ 2 ในคูเล็ก ข่าน (จักรพรรดิหยวนอู่จง) เมื่อรากิบัค ข่าน (จักรพรรดิหยวนเทียนชุ่น) สวรรคตลงใน ค.ศ. 1328 พระองค์จึงขึ้นครองราชย์ ขณะชันษาได้ 24 พรรษา ทรงพระนามว่าซายาท ข่าน หรือจักรพรรดิหยวนเหวินจง
ตลอดการครองราชย์ครั้งที่ 1 เพียง 1 ปี ทรงมีความรู้เรื่องประวัติศาสตร์และภาษาจีนรวมทั้งเรื่องวรรณกรรมและจิตรกรรมเป็นอย่างดี แต่ใน ค.ศ. 1329 ทรงถูกคุสเล็งผู้เป็นพระเชษฐายึดราชสมบัติ และได้ขึ้นเป็นโคทักท์ ข่าน หรือจักรพรรดิหยวนหมิงจง ต่อมาทรงได้กลับมาครองราชย์ครั้งที่ 2 ตั้งแต่วันที่ 8 กันยายน ค.ศ. 1329 – 2 กันยายน ค.ศ. 1332
ซายาท ข่าน สวรรคตเมื่อพระชนม์เพียง 29 พรรษา หลังจากพระองค์สวรรคต จักรพรรดิรัชกาลต่อมาคือรินชิมบัล ข่าน หรือจักรพรรดิหยวนหนิงจง ผู้เป็นพระราชนัดดาของพระองค์เอง
13041332
รันนิงแมน
รันนิงแมน (런닝맨) เป็นรายการบันเทิงของเกาหลีใต้ เป็นส่วนหนึ่งของรายการ Good Sunday (일요일이 좋다) ของสถานีโทรทัศน์ SBS ร่วมกับรายการ Heroes เริ่มฉายครั้งแรกเมื่อวันที่ 11 กรกฎาคม พ.ศ. 2553 - ปัจจุบัน
รายการประสบความสำเร็จและได้ความนิยมสูงในหลาย ๆ ภูมิภาคของเอเชียและได้รับความนิยมออนไลน์จากผู้ชื่นชอบเกาหลี มีการแปลและซับในหลายๆภาษา เช่น ภาษาไทย ภาษาอังกฤษ ภาษาสเปน ภาษาโปรตุเกส ภาษาฝรั่งเศส ภาษาอิตาลี ภาษาจีน ญี่ปุ่น เวียดนาม มาเลย์ อินโดนีเซีย อารบิก พม่า อาหรับ รัสเซีย และ ตุรกี
รูปแบบ
รูปแบบรายการนั้นแตกต่างออกไปตามแต่ละตอน และมีการพัฒนาขึ้นมาเรื่อย ๆ โดยที่จะมีการแบ่งทีม ให้หัวหน้าทีมเลือกสมาชิกมา ช่วงแรก มีการตั้งชื่อทีมเป็นชื่อต่างๆ หลังจากตอนที่ 6 ก็มีการใช้ชื่อทีมว่า ทีมแดง ทีมน้ำเงินแทน โดยมีภารกิจหลัก ๆ ดังต่อไปนี้
ตอนที่ 26 - 43
ตั้งแต่ตอนที่ 26 ภารกิจกระดิ่งซ่อนหาถูกแทนที่ด้วยภารกิจตามหาแขกรับเชิญ พิธีกรและแขกรับเชิญจะถูกกักไว้ในสถานที่แข่งขันและต้องหารันนิงบอล เพื่อหนีจากการถูกลงโทษ ในภารกิจหารันนิงบอลนี้ สมาชิกรันนิงแมนจะถูกแยกเป็นทีมหรือเดี่ยว เพื่อแยกย้ายกันไปหารันนิงบอล รูปแบบภารกิจในตอนที่ 26 - 43 มีดังต่อไปนี้ สมาชิกรันนิงแมนที่ไม่มีรันนิงบอลนั้นจะถูกลงโทษโดยอัตโนมัติ อย่างไรก็ตาม หากสมาชิกรันนิงแมนสามารถทำภารกิจ one chance ได้สำเร็จ สมาชิกรันนิงแมนทุกคนจะรอดจากการลงโทษ ไม่ว่าจะมีรันนิงบอลหรือไม่ก็ตาม
ในตอนที่ 38 และตอนอื่นๆ ที่ตามมา จะมีบางตอนที่มีภารกิจสายลับ สายลับในหมู่สมาชิกรันนิงแมนอาจเป็นพิธีกร แขกรับเชิญ หรือทั้งสองอย่างก็ได้ โดยสายลับต้องทำภารกิจตามที่ทีมงานกำหนด โดยไม่ให้สมาชิกคนอื่นรู้ตัว
ตอนที่ 44-47
ตั้งแต่ตอนที่ 44 - 47 พนักงานของสถานที่ที่รายการไปถ่ายทำจะลงคะแนนให้กับสมาชิกรันนิงแมนที่ตนคิดว่าน่าจะเป็นผู้ชนะในการทำภารกิจ และพนักงานเหล่านั้นก็จะเป็นผู้สนับสนุนให้กับสมาชิกรันนิงแมนที่ตนเลือก ทีมของสมาชิกจะถูกแบ่งโดยการเลือกของสมาชิกรันนิงแมนที่ชนะในภารกิจและได้รับรันนิงบอลเป็นคนแรก เมื่อแบ่งเป็นสองทีมแล้ว ทั้งสองทีมก็จะแข่งกันเพื่อให้ได้รับรันนิงบอล โดยการถ่ายทำรายการจะใช้เวลาประมาณ 2 วัน จึงแบ่งการออกอากาศเป็น 2 ตอน รูปแบบภารกิจเป็นดังต่อไปนี้ ทีมที่มีรันนิงบอลมากที่สุดจะเป็นผู้ชนะ และพนักงานที่เลือกสมาชิกรันนิงแมนที่ตนคิดว่าจะชนะได้ถูกต้อง จะได้รับเงินโบนัสจากประธานบริษัท
ตอนที่ 48 - ปัจจุบัน
ตั้งแต่ตอนที่ 48 เป็นต้นมา สมาชิกรันนิงแมนจะแข่งขันกันต่อเนื่องจนกระทั่งมีผู้ชนะเมื่อการแข่งขันจบลง รูปแบบของรายการมีการเปลี่ยนแปลงจากรูปแบบภารกิจแข่งขันหลาย ๆ ภารกิจประกอบกัน เป็นรูปแบบมีภารกิจเดียวยาวต่อเนื่องจนจบการแข่งขัน
ตอนพิเศษ
ในจำนวนตอนต่าง ๆ ที่ออกอากาศ จะมีบางตอนที่มีเรื่องราวพิเศษ เรื่องราวพิเศษหลายเรื่องได้รับการชื่นชมว่ามีความสนุกและความน่าตื่นเต้นมาก ทำให้เป็นตอนที่มีคุณภาพเหนือกว่าตอนอื่น ๆ
ยูมส์ บอนด์
ยูมส์ บอนด์ถือเป็นเรื่องราวที่ได้รับความนิยมมาก ยู แจซอกจะได้รับบทเป็น "ยูมส์ บอนด์" ที่จะใช้ปืนฉีดน้ำในการทำภารกิจกำจัดสมาชิกรันนิงแมนคนอื่นทั้งหมด โดยที่สมาชิกคนอื่นไม่รู้เลยว่ายู แจซอกกำลังสู้กับพวกเขาอยู่ ยูมส์ บอนด์ปรากฏตัวครั้งแรกในตอนที่ 38 ระหว่างภารกิจหาแขกรับเชิญ ซึ่งจริง ๆ แล้วไม่มีแขกรับเชิญ ยู แจซอกได้รับภารกิจอย่างลับ ๆ ให้กำจัดสมาชิกคนอื่นด้วยการใช้ปืนฉีดน้ำยิงไปยังป้ายชื่อของสมาชิก ต่อมาในตอนที่ 91 หนึ่งปีหลังจากยูมส์ บอนด์ปรากฏตัวขึ้นครั้งแรก ยูมส์ บอนด์ก็กลับมาอีกครั้ง โดยยู แจซอกต้องฉีดน้ำลงบนป้ายชื่อของสมาชิกรันนิงแมนคนอื่น ๆ ทั้งหมดก่อนที่จะมีสมาชิกคนใดสามารถหนีออกจากอาคารที่ใช้เป็นที่ขังพวกเขาไว้ได้ ในตอนที่ 140 ครบรอบสองปีที่ยูมส์ บอนด์ปรากฏตัว เรื่องราวมีอยู่ว่าไวรัสแห่งความโกรธแพร่กระจายไปทั่วทุกที่และติดต่อมายังสมาชิกรันนิงแมน ยู แจซอกต้องค้นหาว่าใครเป็นคนที่เลียนแบบเขาอยู่และต้องกำจัดคนนั้นเพื่อให้ได้รับวัคซีนไปรักษาคนอื่น ๆ ในตอนท้ายของตอนที่ 91 และ 140 มีข้อความปรากฏขึ้นว่า "ยูมส์ บอนด์ ไม่มีวันตาย" เป็นการบอกใบ้ว่าเรื่องราวของยูมส์ บอนด์ยังมีอีกได้ในอนาคต
ในสองตอนหลังมีลักษณะใกล้เคียงภาพยนตร์มากขึ้น ในตอนที่ 196 สมาชิกรันนิงแมนสามารถเดินทางย้อนกลับมายังอดีตได้ เพื่อเปลี่ยนแปลงผลลัพธ์ที่เกิดขึ้นในอดีต โดยหนึ่งในช่วงเวลาที่ย้อนกลับไป คือ เรื่องราวของยูมส์ บอนด์ครั้งที่ 2 ในตอนที่ 91 ส่วนในตอนที่ 231 ยูมส์ บอนด์กลับมาอีกครั้งพร้อมกับผู้สืบทอด เขาทั้งคู่ต้องทำภารกิจร่วมกันในการกำจัดสมาชิกรันนิงแมนที่เหลือ สมาชิกที่เหลือทุกคนถูกกำจัดหมด เหลือแค่ยูมส์ บอนด์กับผู้สืบทอด ขั้นตอนสุดท้ายที่ผู้สืบทอดจะขึ้นมาเป็นยูเมส บอนด์คนที่ 2 ได้นั้น คือ ต้องยิงปืนฉีดน้ำไปที่ป้ายชื่อของยู แจซอก เพื่อให้ยูมส์ บอนด์คนแรกกลายเป็นอดีต หรือผู้สืบทอดจะเลือกไม่ยิงก็ได้ เพื่อจะได้ทำงานร่วมกันในอนาคตต่อไปในฐานะคู่หู อย่างไรก็ตาม ผู้สืบทอดเลือกที่จะยิงป้ายชื่อของยู แจซอก ซึ่งส่งผลให้ผู้สืบทอดแพ้การแข่งขัน และแสดงให้เห็นว่าผู้สืบทอดคนนี้พร้อมที่จะทรยศหักหลังทุกเมื่อ ยูมส์ บอนด์จึงกลายเป็นผู้ชนะภารกิจแต่เพียงผู้เดียว ในช่วงท้ายของตอน ยู แจซอกให้สัญญาว่าเรื่องราวของยูมส์ บอนด์จะยังคงดำเนินต่อไป พร้อมกับที่ข้อความ "เร็ว ๆ นี้" ปรากฏขึ้น เป็นคำใบ้ว่าเรื่องราวของยูมส์ บอนด์ยังมีอีกได้ในอนาคต
สุดยอดรันนิงแมน
การแข่งขันสุดยอดรันนิงแมนเป็นการแข่งขันเพื่อค้นหาว่าสมาชิกรันนิงแมนคนใดคือสมาชิกที่ยอดเยี่ยมที่สุด หรือ "สุดยอดรันนิงแมน" การแข่งขันครั้งแรกเกิดขึ้นในตอนที่ 42 ที่สมาชิกต้องทำภารกิจก่อนถึงจะเริ่มกำจัดสมาชิกคนอื่นได้ สมาชิกคนสุดท้ายที่เหลืออยู่ได้รับการประกาศให้เป็นสุดยอดรันนิงแมนคนแรก การแข่งขันครั้งที่สองเกิดขึ้นในตอนที่ 74 ที่สมาชิกแต่ละคนจะได้รับพลังพิเศษ ที่สามารถนำมาใช้เพื่อกำจัดสมาชิกคนอื่น ๆ ได้ การแข่งขันสองครั้งนี้ แกรี่ได้เป็นสุดยอดรันนิงแมนทั้งสองครั้ง การแข่งขันครั้งที่สามเกิดขึ้นในตอนที่ 130 ครึ่งแรกของภารกิจเกิดขึ้นในปี ค.ศ. 1938 และส่วนครึ่งหลังเกิดขึ้นในปี ค.ศ. 2013 สมาชิกแต่ละคนจะสลับร่างกันและต้องหาว่าใครคือคนที่ชนะใน ค.ศ. 1938 แล้วคนที่ชนะไปอยู่ที่ร่างใครใน ค.ศ. 2013 ฮาฮาเป็นสุดยอดรันนิงในครั้งนี้
ในตอนที่ 196 สมาชิกรันนิงแมนสามารถเดินทางกลับไปในอดีตได้เพื่อเปลี่ยนแปลงผลลัพธ์ที่เกิดขึ้น ประกอบด้วยตอนยูเมส บอนด์ครั้งที่ 2, ตอนเชอร์ล็อก โฮล์ม และตอนพลังพิเศษ ภารกิจของสองตอนแรกจะเป็นการตัดสินขนาดของป้ายชื่อสมาชิก ส่วนภารกิจพลังพิเศษเป็นภารกิจกำจัดสมาชิกคนอื่น ๆ โดยในครั้งนี้ สุดยอดรันนิงแมน คือ ซง จีฮโย ส่วนการแข่งขันครั้งที่สี่เกิดขึ้นในตอนที่ 257 สมาชิกรันนิงแมนจะได้จับคู่กับเหล่าฮีโร่ที่มีพลังพิเศษ โดยฮีโร่เหล่านี้จะไม่รู้ว่าตัวเองมีพลังพิเศษอะไรจนกว่าจะกว่าจะทำภารกิจให้สำเร็จถึงะได้รับพลังพิเศษมา สุดท้าย สมาชิกรันนิงแมนและฮีโร่แต่ละคู่ต้องมาเผชิญหน้ากันในภารกิจเพื่อกำจัดให้ออกจากการแข่งขันจนกว่าจะได้คู่สุดท้ายที่เหลือรอดอยู่ ครั้งนี้ ยู แจซอกได้เป็นสุดยอดรันนิงแมน
นักล่ารันนิงแมน
ชเว มินซู ปรากฏตัวเป็นแขกรับเชิญและทำภารกิจกำจัดสมาชิกรันนิงแมนให้ออกจากการแข่งขันในตอนที่ 52 ต่อมาในตอนที่ 53 เขาโดนหักหลังโดยยู แจ-ซ็อกในระหว่างทำภารกิจ ทำให้ต้องออกจากการแข่งขัน ทั้ง ๆ ที่ก่อนหน้านั้นทั้งคู่ตกลงกันว่าจะร่วมมือกันเพื่อทำภารกิจให้สำเร็จ ชเว มินซูจึงประกาศว่าจะกลับมารายการในอีกไม่ช้า เพื่อมา "ล่าตั๊กแตน" (ตั๊กแตน เป็นชื่อเรียกอีกหนึ่งชื่อของยู แจ-ซ็อก) เขากลับมารายการอีกครั้งในตอนที่ 69 ในฐานะ "นักล่ารันนิงแมน" โดยสมาชิกรั่นนิ่งแมน 6 คนนอกจากยู แจ-ซ็อก ถูกล่ามโซไว้กับเก้าอี้และถูกขังไว้ในห้องต่าง ๆ ของสถานที่ทำภารกิจ ยู แจ-ซ็อกได้รับป้ายชื่อทั้งหมด 4 ป้ายและต้องทำภารกิจช่วยเหลือสมาชิกกับหาทางหนีออกจากสถานที่ทำภารกิจก่อนที่ชเว มินซูจะมาดึงป้ายชื่อเขาออกครบ 4 ครั้ง ในการปรากฏตัวของชเว มินซูแต่ละครั้งสร้างความหวาดกลัวแก่ยู แจ-ซ็อกมาก ในที่สุดชเว มินซูก็ชนะในตอนนี้ แต่ช่วงท้ายของตอน ยู แจ-ซ็อกประกาศว่าคะแนนตอนนี้ คือ 1 ต่อ 1 เท่ากัน เป็นนัยว่าเขากับชเว มินซูในตอนนี้ยังเสมอกันอยู่ เป็นการท้าให้มีการแข่งขันอีกครั้งเพื่อตัดสิน หลังผ่านไปปีกว่า ชเว มินซูก็มาออกรายการในตอนที่ 118 โดยเขากำจัดสมาชิกรันนิงแมน 6 คน นอกจากยู แจ-ซ็อก ให้ออกจากการแข่งขัน และเขาจะทิ้งชิ้นส่วนป้ายชื่อของเขา 6 ชิ้น ตามสถานที่ที่สมาชิกแต่ละคนโดนกำจัด เพื่อให้ยู แจ-ซ็อกตามหาให้ครบและนำมาแปะบนหลังของเขา แต่ในท้ายที่สุด ยู แจ-ซ็อกก็ทำไม่สำเร็จ การแข่งขันในตอนนี้ถือเป็นการจบเรื่องราวของนักล่ารันนิงแมน แต่ก็มีความเป็นไปได้ในอนาคตว่าชเว มินซูจะกลับมาอีกในฐานะนักล่ารันนิงแมน
สนามแห่งความฝัน เอเชี่ยน ดรีม คัพ
สมาชิกรันนิงแมนได้เข้าร่วมการแข่งขัน "เอเชี่ยน ดรีม คัพ" ครั้งแรกในปี พ.ศ. 2555 ที่จัดขึ้นในประเทศไทย ตามคำเชิญของพัก จี-ซ็อง ซึ่งเขาได้คัดเลือกแกรี่และคิม จงกุกให้ร่วมแข่งขันฟุตบอลในสนามด้วย หลังจากนั้นพัก จี-ซอง ได้เชิญสมาชิกรันนิงแมนเข้าร่วมการแข่งขันดังกล่าวอีก 2 ครั้งในปี พ.ศ. 2556 จัดขึ้นที่ประเทศจีน โดยเขาคัดเลือกให้ยู แจซอก, ฮาฮ่า, คิม จงกุก และ อี กวางซู ลงเตะฟุตบอลในสนาม และในปี พ.ศ. 2557 จัดขึ้นที่ประเทศอินโดนีเซีย ซึ่งสมาชิกรันนิงแมนทุกคนโดยมี ปาร์ค จีซองและโค้ช ชาบอม ลงแข่งด้วยแต่ ซง จีฮโย ไม่ได้ลงเตะฟุตบอลในสนาม ในแต่ละปีที่เข้าร่วม สมาชิกรันนิงแมนจะต้องทำการฝึกทักษะผ่านภารกิจต่าง ๆ เพื่อเตรียมตัวเข้าร่วมการแข่งขัน นอกจากนี้ บางตอนยังมีนักฟุตบอลที่มีชื่อเสียงทั้งในอดีตและปัจจุบันมาปรากฏตัวในรายการ ซึ่งตามปกติแล้ว นักกีฬาเหล่านี้ไม่ปรากฏตัวตามรายการโทรทัศน์บ่อยนัก
ตอนที่ถ่ายทำในต่างประเทศ
เนื่องจากรายการรันนิงแมนได้รับความนิยมจากต่างประเทศ โดยเฉพาะในแถบเอเชีย ทำให้รายการได้ไปถ่ายทำรายการภายนอกประเทศเกาหลีใต้หลายครั้ง
แขกรับเชิญ
แขกรับเชิญในรายการรันนิงแมนมาจากหลากหลายสาขาอาชีพ เช่น นักแสดง นักร้อง นักกีฬา บางตอนก็มีวงดนตรีหรือวงนักร้องที่มาเป็นแขกรับเชิญพร้อมกันทั้งวง เช่น วงซีเอ็นบลู (ตอนที่ 186) วงชินฮวา (ตอนที่ 236) วงแบล็กพิงก์ (ตอนที่ 330) วงทูพีเอ็ม (ตอนที่ 256) วงเอพิงก์ (ตอนที่ 433) วงบิกแบง (ตอนที่ 84,85,250) วงเกิลส์เจเนอเรชัน (ตอนที่ 254,363) วงทไวซ์ (ตอนที่ 328,302) วงซิสตาร์ (ตอนที่ 95,307) วงบีทีเอส (ตอนที่ 300) วงก็อตเซเวน (ตอนที่ 316,418) วงเอโอเอ (ตอนที่ 481) วงทูเอนีวัน (ตอนที่ 156,195) วงซีเอ็นบลู (ตอนที่ 186) วงเอ็มแบล็ก (ตอนที่ 95) วงเชคส์กีส์ (ตอนที่ 383) และเคยมีนักแสดงระดับโลกที่มาเป็นแขกรับเชิญอย่างเฉินหลง (ตอนที่ 135) ทอม ครูซ, เฮนรี แควิลล์ ,ไซมอน เพกก์ (ตอนที่ 410) ไรอัน เรย์โนลส์ ,เมลานี โลรองต์ ,เอเดรีย อาโจน่า(ตอนที่ 482) รวมถึงอดีตสมาชิกรันนิงแมน ซง จุงกิก็กลับมาเป็นแขกรับเชิญในตอนที่ 66 และ ลิซซี่ ก็กลับมาเป็นแขกรับเชิญในตอนที่ 292 และในตอนที่จะออกอากาศในวันที่ 1 พฤศจิกายน พ.ศ. 2558 มีชื่อตอนว่า "100 แขกรับเชิญ" เป็นตอนที่มีแขกรับเชิญเข้าร่วมการถ่ายทำรายการทั้งสิ้น 100 คน เป็นตอนที่มีจำนวนแขกรับเชิญมากที่สุดนับแต่รายการรันนิงแมนออกอากาศมา
อ้างอิง
http://tv.sbs.co.kr/newsunday
ไดโนแฟลกเจลเลต
ไดโนแฟลกเจลเลต (Dinoflagellate) เป็น สาหร่ายเซลล์เดียวชนิดหนึ่ง ผนังเซลล์เป็นเซลลูโลส สังเคราะห์ด้วยแสงได้ มีคลอโรฟิลล์เอและซี มักมีสีเหลือง-เขียว น้ำตาลหรือแดง เป็นแพลงก์ตอนพืชในน้ำจืดและในทะเล ไดโนแฟลกเจลเลตสีแดงเช่น Gonyaulax เมื่อมีการเจริญมากขึ้นทำให้น้ำเป็นสีน้ำตาลหรือสีแดงเรียกว่า Red tides ซึ่งจะผลิตสารพิษที่เป็นพิษต่อระบบประสาท ทำให้ปลาตายเป็นจำนวนมาก มนุษย์ที่กินปลาเหล่านี้มีโอกาสได้รับสารพิษเช่นเดียวกัน
แม่น้ำไอเดอร์
แม่น้ำไอเดอร์ (Die Eider; Ejderen; ละติน: Egdor หรือ Eidora ) เป็นแม่น้ำสายยาวสุดของรัฐชเลสวิช-ฮ็อลชไตน์ ประเทศเยอรมนี มีจุดเริ่มต้นแม่น้ำอยู่ที่เมืองบอร์เดิสฮ็อล์มและมาถึงชานเมืองทางทิศตะวันตกเฉียงใต้ของเมืองคีลบนชายฝั่งทะเลบอลติก แต่ไหลไปทางทิศตะวันตกลงทะเลเหนือ ส่วนล่างของแม่น้ำไอเดอร์ใช้เป็นส่วนหนึ่งของคลองไอเดอร์จนกระทั่งคลองคีลได้มาแทนที่
แม่น้ำไอเดอร์ไหลผ่านเมืองต่าง ๆ ได้แก่ บอร์เดิสฮ็อล์ม, คีล, เร็นทซ์บวร์ค, ฟรีดริชชตัท และเทินนิง และไหลลงทะเลเหนือที่เทินนิง
อาชีวอนามัยและความปลอดภัย
อาชีวอนามัยและความปลอดภัย (occupational safety and health; อักษรย่อ: OSH) นอกจากนี้ยังเรียกกันทั่วไปว่า สุขภาพและความปลอดภัยในอาชีพ (occupational health and safety; อักษรย่อ: OHS), อาชีวอนามัย (occupational health) หรือ สุขภาพและความปลอดภัยในที่ทำงาน (workplace health and safety; อักษรย่อ: WHS) เป็นวิชาที่เกี่ยวข้องกับความปลอดภัย, สุขภาพ และสวัสดิภาพของประชาชนในที่ทำงาน คำนิยามนี้ยังหมายถึงเป้าหมายของสาขานี้ เพื่อให้พวกเขามีสำนึกต่อหัวข้อดังกล่าว ที่แต่เดิมเป็นคำย่อของโครงการ/ภาควิชาอาชีวอนามัยและความปลอดภัย
เป้าหมายของอาชีวอนามัยและความปลอดภัย ประกอบด้วยการส่งเสริมให้เกิดให้เกิดสภาพแวดล้อมการทำงานที่ปลอดภัยและมีอนามัย ทั้งยังให้การป้องกันต่อเพื่อนร่วมงาน, สมาชิกในครอบครัว, ผู้ว่าจ้าง, ลูกค้า และอื่น ๆ อีกมากที่อาจได้รับผลกระทบจากสภาพแวดล้อมในสถานที่ทำงาน ส่วนในสหรัฐอเมริกา คำนิยามนี้ยังกินความหมายเป็น อาชีวอนามัย และความปลอดภัยสำหรับผู้ประกอบอาชีพและไม่ได้ประกอบอาชีพ (occupational health and occupational and non-occupational safety) และรวมถึงความปลอดภัยในการทำกิจกรรมนอกที่ทำงาน
ในเขตอำนาจศาลระบบกฎหมายคอมมอนลอว์ นายจ้างมีหน้าที่ตามกฎหมายสำหรับการดูแลที่เหมาะสมต่อความปลอดภัยของพนักงาน กฎหมายที่เป็นพระราชบัญญัติอาจเพิ่มกำหนดหน้าที่ทั่วไปอื่น ๆ, แนะนำการปฏิบัติหน้าที่โดยเฉพาะ และสร้างหน่วยงานของรัฐที่มีอำนาจในการควบคุมปัญหาด้านความปลอดภัยในสถานที่ทำงาน โดยรายละเอียดของเรื่องนี้แตกต่างกันไปตามแต่ละเขตอำนาจศาล
ทุกองค์กรมีหน้าที่สร้างความมั่นใจต่อพนักงานและบุคคลอื่นใดที่อาจได้รับผลกระทบจากกิจกรรมขององค์กร ให้ยังคงมีความปลอดภัยอยู่ตลอดเวลา
หลัก
• โรคเหตุอาชีพ
องค์กรภาครัฐ
• องค์การแรงงานระหว่างประเทศ (สหประชาชาติ)
สาขาที่เกี่ยวข้อง
• วิศวกรรมอุตสาหการ
• อาชีวเวชศาสตร์
• สาธารณสุข
• พิษวิทยา
พระพรหมดิลก (เอื้อน หาสธมฺโม)
พระพรหมดิลก (เอื้อน หาสธมฺโม) ป.ธ.9 เป็นพระราชาคณะเจ้าคณะรองชั้นหิรัญบัฏ, ที่ปรึกษาคณะสงฆ์วัดสามพระยา วรวิหาร แขวงวัดสามพระยา เขตพระนคร กรุงเทพมหานคร, ครูสอนพระปริยัติธรรมแผนกบาลี,บาลีศึกษา สำนักเรียนวัดสามพระยา วรวิหาร แขวงวัดสามพระยา เขตพระนคร กรุงเทพมหานคร
ประวัติ
พระพรหมดิลก (เอื้อน หาสธมฺโม) ป.ธ.9 นามเดิมชื่อ เอื้อน นามสกุล กลิ่นสาลี เกิดเมื่อวันที่ 13 กรกฎาคม พ.ศ. 2488 ภูมิลำเนาเดิม ณ บ้านเลขที่ 116 หมู่ที่ 6 ตำบลนครหลวง อำเภอนครหลวง จังหวัดพระนครศรีอยุธยา
พระพรหมดิลก (เอื้อน หาสธมฺโม)ป.ธ.9 อุปสมบทเป็นพระภิกษุ เมื่อวันที่ 13 พฤษภาคม พ.ศ. 2510 ณ วัดมหาพล ตำบลนครหลวง อำเภอนครหลวง จังหวัดพระนครศรีอยุธยา โดยมีเจ้าอธิการพัฒน์ ติสฺสสุวณฺโณ วัดปรีดาราม ตำบลแม่ลา อำเภอนครหลวง จังหวัดพระนครศรีอยุธยา เป็นพระอุปัชฌาย์ พระอธิการคต โฆสิโต วัดมหาพล เป็นพระกรรมวาจาจารย์ พระครูอุดมนครกิจ (วาส สุนฺทโร) วัดตะโหนด เป็นพระอนุสาวนาจารย์ ได้รับฉายาว่า "หาสธมฺโม"
ท่านเป็นที่รู้จักจากการเป็นเจ้าอาวาสพระอารามหลวง วัดสามพระยา วรวิหาร และเจ้าสำนักเรียนวัดสามพระยา วรวิหาร (สำนักเรียนบาลี,บาลีศึกษาที่มีพระภิกษุ-สามเณร และคฤหัสถ์ให้ความสนใจเข้าศึกษา และมีผลสอบไล่ได้เป็นจำนวนมากของประเทศ) เคยดำรงตำแหน่งกรรมการมหาเถรสมาคม, เจ้าคณะภาค 14 และเจ้าคณะกรุงเทพมหานคร
หลังจากได้รับการยกฟ้องแล้วจึงได้คืนสู่สมณเพศเมื่อวันที่ 23 กันยายน พ.ศ. 2563 ณ พระอุโบสถวัดสามพระยา วรวิหาร กรุงเทพมหานคร มีชื่ออย่างพระสงฆ์ทั่วไปว่า พระมหาเอื้อน หาสธมฺโม ป.ธ.9
ในวันที่ 18 มีนาคม 2566 มีประกาศพระบรมราชโองการ โปรดสถาปนาสมณศักดิ์พระราชาคณะเจ้าคณะรองชั้นหิรัญบัฏ ในราชทินนามเดิม ที่ "พระพรหมดิลก" โดยให้ถือว่าไม่เคยถูกถอดถอนสมณศักดิ์ และราชทินนามมาก่อน
สมณศักดิ์
พระพรหมดิลก (เอื้อน หาสธมฺโม) ป.ธ.9 พระบาทสมเด็จพระเจ้าอยู่หัวทรงโปรดพระราชทานสมณศักดิ์ตามลำดับดังนี้
กิ้งก่าบินคอแดง
กิ้งก่าบินคอแดง หรือ กะปอมปีกคอแดง ในภาษาอีสาน (Blanford's flying lizard, Orange winged flying lizard, Banded winged flying lizard; 裸耳飞蜥) จัดเป็นกิ้งก่าบินชนิดหนึ่ง มีชื่อวิทยาศาสตร์ว่า Draco blanfordii อยู่ในวงศ์กิ้งก่า (Agamidae)
มีเหนียงสีเหลืองอ่อน มีประสีดำบนพื้นสีแดงสด ปีกมีลายบั้งสีเข้มสลับกับสีส้มเหลือง อันเป็นที่มาของชื่อ ลำตัวสีเขียวปนเทา กินปลวกต้นไม้, หนอนขนาดเล็ก และมดไม้ยักษ์ เป็นอาหาร ตัวเมียวางไข่ในพื้นทราย หรือจอมปลวกบนต้นไม้ หรือโพรงไม้ ครั้งละ 5-6 ฟอง พบมากที่สุด คือ 10 ฟอง
แพร่กระจายพันธุ์ได้กว้างไกลตั้งแต่อนุทวีปอินเดียจนถึงภูมิภาคอินโดจีน และประเทศจีนตอนล่าง เช่น มณฑลยูนนาน สำหรับในประเทศไทย พบได้ทางภาคเหนือลงมาจนถึงภาคใต้ตอนล่าง และมาเลเซีย
จัดเป็นกิ้งก่าบินที่มีขนาดใหญ่ที่สุด คือ มีความยาวตั้งแต่ปลายหัวจรดโคนหาง 4.75 นิ้ว และหางมีความยาว 9นิ้ว มักพบในป่าดิบชื้นที่ราบ หรือ ป่าดิบเขาระดับกลาง และป่าเบญจพรรณ
กิ้งก่าบินคอแดง จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535 ตามกฎหมายในประเทศไทย
อาคารไปรษณีย์กลาง
อาคารไปรษณีย์กลาง หรือ ไปรษณีย์กลาง บางรัก เป็นอาคารที่มีความสำคัญทางประวัติศาสตร์ในพื้นที่เขตบางรัก กรุงเทพมหานคร เคยเป็นสถานกงสุลอังกฤษและที่ว่าการกรมไปรษณีย์โทรเลข ตัวอาคารมีลักษณะแบบสถาปัตยกรรมสากลและอลังการศิลป์ (art deco) จิตรเสน อภัยวงศ์ และพระสาโรชรัตนนิมมานก์ (สาโรช สุขยางค์) เป็นผู้ออกแบบ
ปัจจุบัน อาคารใช้เป็นพื้นที่จัดแสดงนิทรรศการของไปรษณีย์ไทย ไปรษณีย์เขตบางรัก และสำนักงานใหญ่ของศูนย์สร้างสรรค์งานออกแบบ
บุคคลทั่วไปสามารถชมภายในอาคารส่วนโถงตรงกลางซึ่งใช้จัดแสดงนิทรรศการหมุนเวียนของไปรษณีย์ไทย และสามารถเข้าชมศูนย์สร้างสรรค์งานออกแบบในส่วนสาธารณะ ได้แก่ ห้องจัดนิทรรศการบริเวณด้านหลังของอาคาร และสวนดาดฟ้าสาธารณะ (public rooftop garden) ส่วนที่เหลือนั้นสงวนไว้สำหรับสมาชิกของศูนย์สร้างสรรค์งานออกแบบเท่านั้น
ลักษณะของอาคาร
ด้านบนของอาคารประดับด้วยรูปสลักครุฑสีชมพูอิฐห้อยพวงมาลาเท้างุ้ม ขนาด 2 เท่าคนจริง ซึ่งเป็นผลงานที่ศาสตราจารย์ศิลป์ พีระศรี สร้างขึ้นในปี พ.ศ. 2486 เชื่อกันว่า ในช่วงสงครามมหาเอเชียบูรพา อาคารแห่งนี้รอดพ้นจากการถูกการระเบิดทำลายได้อย่างปาฏิหาริย์ด้วยอิทธิฤทธิ์ของครุฑดังกล่าว
ด้านหน้าอาคารมีลานกว้างสาธารณะที่ผู้คนในพื้นที่นิยมมาออกกำลังกายและพักผ่อนช่วงเย็น ตรงกลางของลานประดิษฐานพระรูปสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ผู้ก่อกำเนิดกิจการไปรษณีย์โทรเลขของไทย
การจัดสรรพื้นที่
ในปัจจุบันอาคารไปรษณีย์กลางมีการจัดสรรพื้นที่เพื่อใช้งานดังนี้ (ข้อมูล ณ เดือนสิงหาคม พ.ศ. 2561)
ศูนย์สร้างสรรค์งานออกแบบ
นอกจากนี้ ด้านหลังของอาคารยังมีท่าเรือสำหรับข้ามแม่น้ำเจ้าพระยาไปไอคอนสยาม อีกด้วย
รักบี้ยูเนียนทีมชาติญี่ปุ่น
รักบี้ยูเนียนทีมชาติญี่ปุ่น (ラグビー日本代表) เป็นตัวแทนของประเทศญี่ปุ่นในการแข่งขันรักบี้ยูเนียนระหว่างประเทศ
นิวฟันด์แลนด์
นิวฟันด์แลนด์ (Newfoundland) อาจหมายถึง
ไพเรทส์ออฟเดอะแคริบเบียน
ภาคที่ห้า สงครามแค้นโจรสลัดไร้ชีพ (Pirates of the Caribbean: Dead Men Tell No Tales) ออกฉายเมื่อวันที่ 26 พฤษภาคม พ.ศ. 2560
คืนชีพกองทัพโจรสลัดสยองโลก
เอลิซาเบธ สวอนน์ สูกสาวของข้าหลวงแห่งพอร์ตรอยัล ถูกลูกเรือของเรือแบล็กเพิร์ลนำโดยกัปตันเฮกเตอร์ บาร์บอสซ่าลักพาตัวไป วิล เทอร์เนอร์ เพื่อนตั้งแต่สมัยเด็กของเอลิซาเบธจึงได้ทำการชักชวนกัปตันแจ็ก สแปร์โรว์ ร่วมมือกับเขาในการพาตัวเอลิซาเบธกลับคืนมา
สงครามปีศาจโจรสลัดสยองโลก
ลอร์ด คัตเลอร์ เบ็คเก็ตต์ ผู้แทนของบริษัทการค้าอีสต์อีนเดีย ได้นำหมายจับมาแสดงเพื่อจับกุม วิล เอลิซาเบธ และเจมส์ นอริงตัน ในข้อหาร่วมกันปล่อยตัวแจ็ค สแปร์โรว์ แต่ลอร์ดเบ็คเก็ตต์ได้ยื่นข้อเสนอให้วิลไปตามหาแจ็กแล้วนำเข็มทิศวิเศษของแจ็กมาให้เขา ขณะเดียวกัน แจ็ก สแปร์โรว์ ก็พยายามหลบหนีหนี้เลือดที่ติดค้างไว้กับเดวี่ โจนส์
ผจญภัยล่าสายน้ำอมฤตสุดขอบโลก
เรื่องราวของการตามหาน้ำพุแห่งวัยเยาว์ในตำนาน มีส่วนผสมของมนต์ดำวูดู, ซอมบี้, ศาสตราจาร์ยแขนเดียวและบรรดาผู้คนในยุคโบราณที่เคยมีชีวิตอยู่จริง เช่น นักสำรวจชาวสเปน Juan Ponce de Leon และ เคราดำ (Blackbeard) โจรสลัดที่น่าสะพรึงกลัว
สงครามแค้นโจรสลัดไร้ชีพ
กัปตันแจ๊กอยู่ในยุคตกต่ำ ความเชื่อมั่นในลูกเรือเป็นศูนย์ และศัตรูเก่าแก่อย่าง "กัปตันอามันโด ซาลาซาร์"(คาเบียร์ บาร์เดน) กลับมาจากคำสาปในสามเหลี่ยมปีศาจ โดยมีจิตมุ่งหมายล้างแค้นมายังแจ็ก ในขณะเดียวกับคู่ปรับตลอดกาลอย่าง "กัปตันบาร์บอสซ่า" ที่เรืองอำนาจจนตั้งตัวเป็นบริษัทค้าขายและมีกองเรือเป็นของตัวเอง ต้องถูกแย่งชิงอำนาจโดยเรือมฤตยู "ไซเลนท์แมรี่" ส่วน " เฮนรี่ เทอร์เนอร์" ลูกชายของวิลและอลิซาเบธต้องค้นหา "ตรีศูลของโพไซดอน" ซึ่งจะใช้ลบล้างคำสาปแห่งทะเลปลดปล่อยวิลผู้ถูกสาปไว้กับเรือฟลายอิ้ง ดัดซ์แมน
อัตราเร็ว
อัตราเร็ว (สัญลักษณ์: v) คืออัตราของ การเคลื่อนที่ หรือ อัตราการเปลี่ยนแปลงของตำแหน่งก็ได้ หลายครั้งมักเขียนในรูป ระยะทาง d ที่เคลื่อนที่ไปต่อ หน่วย ของ เวลา t
อัตราเร็ว เป็นปริมาณสเกลาร์ที่มีมิติเป็นระยะทาง/เวลา ปริมาณเวกเตอร์ที่เทียบเท่ากับอัตราเร็วคือความเร็ว อัตราเร็ววัดในหน่วยเชิงกายภาพเดียวกับความเร็ว แต่อัตราเร็วไม่มีองค์ประกอบของทิศทางแบบที่ความเร็วมี อัตราเร็วจึงเป็นองค์ประกอบส่วนที่เป็นขนาดของความเร็ว
ในรูปสัญลักษณ์ทางคณิตศาสตร์ อัตราเร็วคือ
หน่วยของอัตราเร็ว ได้แก่
ยานพาหนะต่าง ๆ มักมี speedometer สำหรับวัดอัตราเร็ว
วัตถุที่เคลื่อนที่ไปตามแนวราบ พร้อม ๆ กับแนวดิ่ง (เช่น อากาศยาน) จะแยกประเภทเป็น forward speed กับ climbing speed
อัตราเร็วเฉลี่ย
อัตราเร็ว(v) ในรูป สมบัติเชิงกายภาพ มักแทนอัตราเร็วที่ขณะใดขณะหนึ่ง ในชีวิตจริงเรามักใช้ อัตราเร็วเฉลี่ย (ใช้สัญลักษณ์ \tilde{v}) ซึ่งก็คือ อัตรา ของ ระยะทาง รวม (หรือ ความยาว) ต่อช่วง เวลา
ยกตัวอย่างเช่น ถ้าคุณเคลื่อนที่ได้ 60 ไมล์ในเวลา 2 ชั่วโมง อัตราเร็ว เฉลี่ย ของคุณในช่วงเวลานั้นคือ 60/2 = 30 ไมล์ต่อชั่วโมง แต่อัตราเร็วที่ขณะใดขณหนึ่งย่อมเปลี่ยนแปลงต่างกันไป
ในรูปสัญลักษณ์ทางคณิตศาสตร์
อัตราเร็วที่ขณะใดขณะหนึ่งซึ่งนิยามเป็นฟังก์ชันของ เวลา ในช่วงเวลา [t_0, t_1] จะให้อัตราเร็วเฉลี่ยในรูป
ในขณะที่อัตราเร็วที่ขณะใดขณะหนึ่งซึ่งนิยามเป็นฟังก์ชันของ ระยะทาง (หรือ ความยาว) ในช่วงความยาว [l_0, l_1] จะให้อัตราเร็วเฉลี่ยในรูป
บ่อยครั้งที่มีคนคาดโดยสัญชาตญาณ แต่ผิด ว่าการเคลื่อนที่ครึ่งแรกของระยะทางด้วยอัตราเร็ว v_{a} และระยะทางครึ่งที่สองด้วยอัตราเร็ว v_{b} จะให้อัตราเร็วเฉลี่ยรวมเป็น ค่าที่ถูกต้องต้องเป็น (ระลึกไว้ว่า อย่างแรกเป็น ค่าเฉลี่ยเลขคณิต ในขณะที่อย่างที่สองเป็น ค่าเฉลี่ยฮาร์มอนิก)
อัตราเร็วเฉลี่ยสามารถหาได้จาก distribution function ของอัตราเร็วได้เช่นกัน (ทั้งในรูประยะทางหรือเวลาก็ตาม)
นัยสำคัญทางวัฒนธรรม
อัตราเร็วหรือ ความว่องไวของการเคลื่อนที่มีบทบาทสำคัญในวัฒนธรรมของมนุษย์และสัตว์ (ดู การแข่งความเร็ว) มันเป็นองค์ประกอบของ ความนุ่มนวล ความแม่นยำ และ ความแข็งแกร่ง เช่น ใน การเต้นรำ หรือ ศิลปะการรบ สัตว์ที่เป็นสัญลักษณ์ของอัตราเร็วคือ ม้า (PIE *ek'vos มีที่มาจากคำว่า *ok'u- "ว่องไว") นก โดยเฉพาะนกนักล่าอย่าง เหยี่ยว และแมว คือ lynx (ดู Flos Duellatorum) สัตว์บกที่รวดเร็วที่สุดคือ ชีต้า ซึ่งมีอัตราเร็วในการวิ่งถึง 110 km/h (68 mph) ในระยะทางสั้น ๆ สำหรับอัตราเร็วสม่ำเสมอแล้ว สัตว์บกที่เร็วที่สุดก็คือ ม้าพันธุ์ดีที่ได้รับการฝึก
Ligusticopsis
Ligusticopsis เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือ หิมาลัย ถึงจีนและเมียนมาร์
สปีชีส์ในสกุล ได้แก่:
ญิฮาด
ญิฮาด (جهاد, Jihad) มาจากคำกริยา ญะฮะดะ ในภาษาอาหรับหมายถึง การดิ้นรนต่อสู้หรือความพยายาม ในทางศาสนาหมายถึง ความพยายามที่จะเพิ่มศรัทธาในพระเจ้ารวมทั้งการทำความดี การเผยแพร่ศาสนา ผู้ทำการญิฮาดเรียกว่ามุญาฮิด พหูพจน์เรียกว่ามุญาฮิดีน
ญิฮาดในอัลกุรอาน
ความหมายของญิฮาดในอัลกุรอานมีหลายความหมาย เช่น โดยสรุปในอัลกุรอานให้มุสลิมทำญิฮาดเพื่อความโปรดปรานและได้ใกล้ชิดกับพระเจ้า มิใช่การต่อสู้กับผู้ที่มิใช่มุสลิมด้วยอาวุธหรือความรุนแรง
ญิฮาดในหะดิษ
ในหะดิษซึ่งเป็นการรวบรวมคำพูด โอวาทหรือการปฏิบัติตนของมุฮัมมัด ได้ให้ความหมายของญิฮาดในการต่อสู้เพื่อทำให้จิตใจของตนบริสุทธิ์ เช่นกล่าวว่า การรบในสมรภูมิเพื่อศาสนาเป็นญิฮาดเล็ก การต่อสู้กับความอ่อนแอของตนคือญิฮาดใหญ่ และญิฮาดที่ยิ่งใหญ่ที่สุดคือ การพูดความจริงต่อหน้าผู้กดขี่
ญิฮาดในคำอธิบายของนักวิชาการมุสลิม
นักวิชาการมุสลิมแบ่งญิฮาดเป็น 4 ประเภทคือ
ญิฮาดในยุคกลางของศาสนาอิสลาม
ยุคกลางของศาสนาอิสลามอยู่ระหว่าง พุทธศตวรรษที่ 13-16 นักนิติศาสตร์อิสลามในยุคนั้นได้เพิ่มเติมการจัดประเภทดินแดนตามสภาพการณ์ที่เปลี่ยนไปในขณะนั้น ซึ่งดินแดนดังกล่าว ได้แก่ การจะกำหนดว่าดินแดนใดเป็นแดนข้าศึกจะต้องมีคุณสมบัติครบทั้งสามประการโดยชัดแจ้ง ไม่ใช่เพียงการสงสัยหรือสันนิษฐาน
เงื่อนไขของญิฮาด
การประกาศญิฮาดในทางศาสนาจะเกิดขึ้นเมื่อมีเงื่อนไขต่อไปนี้ครบสมบูรณ์
พระบรมราชาที่ 5
พระบรมราชาที่ 5 เป็นพระราชโอรสของสมเด็จพระบรมราชาที่ 4 (นักพระสัตถา) ประสูติเมื่อ พ.ศ. 2122 พระราชบิดาอภิเษกให้เป็นพระมหากษัตริย์พร้อมพระองค์และพระไชยเชษฐาที่ 1 เมื่อราว พ.ศ. 2129 หลังจากกรุงละแวกแตก พระองค์ได้หนีไปกับพระราชบิดาและพระเชษฐา จนทั้งสองพระองค์สิ้นพระชนม์ไปใน พ.ศ. 2139 หลังจากพระบาทรามเชิงไพรสวรรคตใน พ.ศ. 2139 ได้มีพ่อค้าชาวสเปนและโปรตุเกสสนับสนุนพระองค์ขึ้นครองราชย์ที่เมืองศรีสุนทร ต่อมามีกบฏมุสลิมจามต่อต้านพระองค์ ในที่สุด พระองค์ถูกปลงพระชนม์ใน พ.ศ. 2142
Leucocodon
Leucocodon เป็นสกุลของพืชดอกที่อยู่ในวงศ์ Rubiaceae.
ถิ่นกำเนิดของมันคือ ศรีลังกา
สปีชีส์ในสกุล ได้แก่:
สนามกีฬาซานเตียโก เบร์นาเบว
สนามกีฬาซานเตียโก เบร์นาเบว (Estadio Santiago Bernabéu) เป็นสนามฟุตบอลที่มีชื่อเสียงในกรุงมาดริด ประเทศสเปน เป็นสนามเหย้าของสโมสรฟุตบอลเรอัลมาดริด เริ่มเปิดใช้สนามเมื่อวันที่ 27 ตุลาคม ค.ศ. 1944 เดิมมีชื่อว่า สนามกีฬาชามาร์ติน (Estadio Chamartín) ตามชื่อของสนามเดิมของสโมสร เปิดใช้สนามอย่างเป็นทางการในเดือนธันวาคม 1947 เรอัลมาดริดได้ประกาศใช้ชื่อที่ใช้อยู่ในปัจจุบันคือสนามกีฬาซานเตียโก เบร์นาเบว เมื่อวันที่ 4 มกราคม 1955 เพื่อเป็นเกียรติแก่ประธานสโมสรคือ ซานเตียโก เบร์นาเบว เยสเต (Santiago Bernabéu Yeste)
สนามแห่งนี้สามารถจุผู้ชมได้มากที่สุดถึง 120,000 คนหลังจากที่มีการต่อขยายในปี ค.ศ. 1953 หลังจากนั้นก็มีการลดจำนวนความจุลงเนื่องจากต้องการเปลี่ยนแปลงสนามให้มีความทันสมัยมากขึ้น โดยบริเวณตั๋วยืนนั้นได้ยกเลิกไปในฤดูกาล 1998/99 ตามกฎของยูฟ่าที่ไม่ให้มีการยืนชมเกมในขณะที่มีการแข่งขันในรายการของยูฟ่า การเปลี่ยนแปลงสนามครั้งล่าสุดคือการเพิ่มความจุอีก 5,000 ที่นั่งรวมเป็น 80,400 ที่นั่งในปี ค.ศ. 2003 และกำลังมีแผนที่จะเพิ่มเติมหลังคาลงไปอีกด้วย
เบร์นาเบวเป็นสถานที่ทางฟุตบอลที่มีชื่อเสียงมากที่สุดแห่งหนึ่งของโลก ได้รับเลือกให้เป็นสนามสำหรับเกมยูโรเปียนคัพรอบชิงชนะเลิศถึง 3 ครั้งในปี ค.ศ. 1957, ค.ศ. 1969 และ ค.ศ. 1980 ยูโรเปียนแชมเปียนชิพรองชิงชนะเลิศในปี ค.ศ. 1964 และฟุตบอลโลกรอบชิงชนะเลิศในปี ค.ศ. 1982
สนามแห่งนี้ยังมีสถานีรถไฟฟ้าใต้ดินแห่งกรุงมาดริดเป็นของตัวเองอีกด้วย ด้วยรถไฟฟ้าใต้ดินเส้นทางหมายเลข 10 หรือรถโดยสารประจำทางหมายเลข 14, 27, 40, 43, 120, 147 และ 150 สนามแห่งนี้ตั้งอยู่ในใจกลางย่านธุรกิจของกรุงมาดริด ซึ่งสนามฟุตบอลอื่น ๆ มักจะไม่ตั้งอยู่บริเวณแบบนี้ ภายในมีบริการทัวร์ชมสนาม ห้องพักนักกีฬา และพิพิธภัณฑ์ที่เก็บข้อมูลประวัติและถ้วยรางวัลต่าง ๆ ของสโมสร (ทางสโมสรเรียกห้องนี้ว่า "สโมสรที่ดีที่สุดในประวัติศาสตร์")
ประเทศเบลารุสในโอลิมปิกฤดูหนาว 2022
ประเทศเบลารุส จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติเบลารุสเป็นตัวแทนประเทศเบลารุสในการส่งนักกีฬาเข้าร่วมแข่งขันทั้งหมดจำนวน 5 คน ใน 3 ชนิดกีฬา
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
กริสเตียน มิฆาเรส
กริสเตียน มิฆาเรส (Cristian Mijares) หรือ กริสเตียน ริการ์โด ลูซิโอ มิฆาเรส (Cristian Ricardo Lucio Mijares) นักมวยสากลชาวเม็กซิโก เกิดเมื่อ 2 ตุลาคม พ.ศ. 2524 ที่ ดูรังโก เม็กซิโก สถิติการชก 50 ครั้ง ชนะ 42 (น็อค 18) เสมอ 2 แพ้ 6
ประวัติ
มิฆาเรสเป็นนักมวยสากลอาชีพชาวเม็กซิโก เป็นแชมป์โลกของสภามวยโลกและสมาคมมวยโลก ในรุ่นซูเปอร์ฟลายเวท จนกระทั่งพ่ายแพ้ต่อวิค ดาร์ชิเนียนเมื่อ 1 พฤศจิกายน พ.ศ. 2551 ลุงของมิฆาเรส บิเซนเต มิฆาเรส ซัลดิบา เคยเป็นนักมวยเช่นเดียวกัน
มิฆาเรสได้เป็นแชมป์เม็กซิโกรุ่นซูเปอร์ฟลายเวทเทื่อ 3 มิถุนายน พ.ศ. 2549 เมื่อชนะน็อคอดัลเบร์โต ดาบิยา ยก 6 ต่อมา เขาชนะคะแนนคัตสึชิเกะ คาวาชิมะ ในการชิงแชมป์เฉพาะกาลของสภามวยโลกที่ว่างเมื่อ 18 กันยายน พ.ศ. 2549 มิฆาเรสได้เป็นแชมป์โลกตัวจริงหลังจากมัตสึโมริ โทกูยามะสละตำแหน่งเมื่อ 6 ธันวาคม พ.ศ. 2549 และได้ขึ้นชกกับคาวาชิมะอีกครั้งและเป็นฝ่ายชนะทีเคโอ​ในยกที่ 10 จากนั้น เขาชกป้องกันตำแหน่งกับฆอร์เฆ อาร์เช ซึ่งเป็นการชกที่ดุเดือดมาก และมิฆาเรสเป็นฝ่ายชนะคะแนน
มิฆาเรสได้ชกล้มแชมป์กับอาเล็กซันเดร์ มูโฌซ แชมป์โลกWBA (ซูเปอร์แชมป์​) รุ่นซูเปอร์ฟลายเวท และเป็นฝ่ายชนะคะแนน ได้เป็นซูเปอร์แชมป์ในรุ่นนี้ของสมาคมมวยโลก จากนั้น ชกชนะทีเคโอ​ ฉัตรชัย อีลิทยิม อดีตแชมป์โลกชาวไทย ยก 3 จากนั้น ได้ขึ้นชกล้มแชมป์กับวิค ดาร์ชิเนียน แชมป์โลกIBF รุ่นเดียวกัน แต่ครั้งนี้มิฆาเรสเป็นฝ่ายแพ้น็อคในยกที่ 9
มิฆาเรสเลื่อนรุ่นขึ้นมาชกในรุ่นแบนตัมเวทและขึ้นชิงแชมป์โลกเฉพาะกาล WBA รุ่นแบนตัมเวท กับเนโอมาร์ เซร์เมโย เมื่อ 14 มีนาคม 2552 แต่ไม่สำเร็จ เขาขึ้นชกแก้มือกับเซร์เมโยอีกครั้งเมื่อ 12 กันยายน ปีเดียวกัน แต่แพ้คะแนนอีก อีกสองวันต่อมา มิฆาเรสจึงประกาศแขวนนวมไป 1 ปี แล้วกลับมาชกอีก ได้ครองแชมป์โลก IBF รุ่นจูเนียร์แบนตัมเวท พ.ศ. 2553
เจ้าพระยาภาสกรวงศ์ (พร บุนนาค)
มหาอำมาตย์เอก เจ้าพระยาภาสกรวงศ์ นามเดิม พร ตระกูลบุนนาค (14 มิถุนายน พ.ศ. 2392 - 15 พฤษภาคม พ.ศ. 2463) อดีตอธิบดีกรมพระคลังสวน อธิบดีจัดการกรมภาษีร้อยชักสาม (ปัจจุบันคือ กรมศุลกากร) เสนาบดีกระทรวงเกษตราธิการ และเสนาบดีกระทรวงธรรมการคนแรก (ปัจจุบันคือ กระทรวงศึกษาธิการ)
การศึกษา
ท่านพรได้รับการศึกษาเบื้องต้นจากพระอาจารย์แก้ว ที่วัดประยุรวงศาวาสวรวิหาร เมื่ออายุได้ 15 ปี สมเด็จเจ้าพระยาบรมมหาศรีสุริยวงศ์ (ช่วง บุนนาค) ซึ่งเป็นพี่ชายคนโตได้ส่งท่านไปศึกษาต่อที่กรุงลอนดอน ประเทศอังกฤษ จากนั้นได้ไปเป็นล่ามประจำตัวของเจ้าพระยาสุรวงษ์ไวยวัฒน์ (วร บุนนาค) ซึ่งได้รับแต่งตั้งให้เป็นทูตประจำทวีปยุโรป
การงาน
ท่านเดินทางกลับประเทศไทยเมื่อ พ.ศ. 2410 ได้เข้ารับราชการในพระบาทสมเด็จพระจอมเกล้าเจ้าอยู่หัว ตำแหน่งหุ้มแพรวิเศษในกรมพระอารักษ์ ทำหน้าที่ราชเลขานุการ เชิญกระแสรับสั่งไปเจรจากับชาวต่างประเทศ แทนหม่อมราโชทัย (หม่อมราชวงศ์กระต่าย อิศรางกูร) ที่ถึงแก่อนิจกรรม
เจ้าพระยาภาสกรวงศ์ เป็นผู้มีความรู้ด้านการต่างประเทศ โปรดเกล้าฯ ให้เป็นราชทูตพิเศษไปเจรจากับประเทศอังกฤษ เมื่อ พ.ศ. 2422 นอกจากนั้นยังเป็นราชทูตพิเศษออกไปเจริญสัมพันธไมตรี กับประเทศเยอรมนีและประเทศอื่น ๆ ในยุโรป
ในรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่5 ได้มีการก่อตั้ง "กระทรวงธรรมการ" ขึ้นเมื่อวันที่ 1 เมษายน พ.ศ. 2435 เพื่อทำหน้าที่ดูแลศาสนา การศึกษา การพยาบาล และพิพิธภัณฑ์ โดย เจ้าพระยาภาสกรวงศ์ (พร บุนนาค) ได้รับการแต่งตั้งให้ดำรงตำแหน่ง เสนาบดีกระทรวงธรรมการคนแรก (ปัจจุบันคือ กระทรวงศึกษาธิการ)
ครอบครัว
เจ้าพระยาภาสกรวงศ์ สมรสกับท่านผู้หญิงเปลี่ยน ภาสกรวงศ์ ธิดานายสุดจินดา (พลอย ชูโต) มีบุตรธิดา 5 คน
ถึงแก่อสัญกรรม
เจ้าพระยาภาสกรวงศ์ป่วยเป็นโรคธาตุพิการ แล้วภายหลังเป็นโรคหัวใจพิการ ถึงแก่อสัญกรรมในรัชกาลที่ 6 เมื่อวันที่ 15 พฤษภาคม พ.ศ. 2463 เวลา 18:55 น. สิริอายุได้ 72 ปี สมเด็จพระเจ้าบรมวงศ์เธอ เจ้าฟ้ากรมพระยาภาณุพันธุวงศ์วรเดช เสด็จแทนพระองค์มาพระราชทานน้ำหลวงอาบศพ ได้รับพระราชทานโกศไม้สิบสอง ตั้งเหนือแว่นฟ้าสองชั้นเป็นเกียรติยศ
เครื่องราชอิสริยาภรณ์
(ได้รับพระราชทานแค่ดวงตราและสายสร้อยสำหรับตำแหน่งลัญจกราภิบาล)
โทริอิ
โทริอิ (, ความหมาย: ที่ของปักษา) คือซุ้มประตูแบบญี่ปุ่น ตั้งไว้เพื่อให้ผู้คนได้รับรู้ว่า อาณาเขตเบื้องหลังเสาโทริอินี้เป็นอาณาเขตของเทพเจ้า เพื่อที่ผู้คนจะได้ไม่เผลอกระทำการอันจะเป็นการดูหมิ่นสิ่งศักดิ์สิทธิ์ โทริอิสามารถพบได้ตามศาลเจ้าชินโตตลอดจนวัดพุทธบางแห่งในประเทศญี่ปุ่น ซึ่งในแผนที่ของญี่ปุ่น จะใช้สัญลักษณ์โทริอิ เป็นเครื่องหมายบอกตำแหน่งศาลเจ้าต่าง ๆ นอกจากนี้ อาจพบโทริอิได้ตามทางเดินและท้องถนนทั่วไปที่แถวนั้นอาจมีเจ้าที่หรือสิ่งศักดิ์สิทธิ์อยู่ หรือแม้แต่ในป่าหรือภูเขาลึกบางแห่ง
โทริอิมีมาตั้งแต่เมื่อใดนั้นไม่อาจทราบได้ แต่บันทึกที่เก่าแก่ที่สุดที่เขียนถึงโทริอิ ถูกเขียนเมื่อ ค.ศ. 922 ในช่วงกลางยุคเฮอัง โทริอิหินที่เก่าแก่ที่สุดในปัจจุบัน สร้างในศตวรรษที่ 12 เป็นโทริอิของศาลเจ้าฮะชิมังในจังหวัดยะมะงะตะ ใขณะที่โทริอิไม้ที่เก่าแก่ที่สุดในปัจจุบัน สร้างขึ้นเมื่อ ค.ศ. 1535 เป็นโทริอิของศาลเจ้าคุโบฮะชิมัง ในจังหวัดยะมะนะชิ
โทริอิแบบดั้งเดิมนั้นจะถูกสร้างด้วยไม้หรือหิน แต่ในปัจจุบัน โทริอิบางต้นอาจถูกสร้างด้วยคอนกรีตเสริมเหล็ก ซึ่งโทริอินั้น มีทั้งแบบทาสีและไม่ทาสี หากทาสี จะทาสีชาดที่ลำต้น และคานด้านบนสุดจะทาด้วยสีดำ ศาลเจ้าฟุชิมิ-อินะริ ในนครเคียวโตะ นั้น มีโทริอิมากกว่าพันต้น แต่ละต้นจะจารึกชื่อผู้บริจาค นักวิชาการบางกลุ่มเชื่อว่าโทริอิมีวิวัฒนาการมาจากซุ้มประตู "โตรณะ" ที่พบในสถาปัตยกรรมอินเดีย
โทริอิ มีความหมายว่า "ที่ของนก" ในญี่ปุ่น มีความเชื่อว่า นกถือเป็นสัตว์ที่มีความเกี่ยวข้องกับโลกหลังความตาย ซึ่งความเชื่อนี้อาจจะมาจากบันทึกโบราณ โคจิกิ และ นิฮงโชะกิ ที่กล่าวถึงพิธีศพของ ยะมะโตะ ทะเกะรุ โอรสในจักรพรรดิเคโกในตำนาน ว่าเมื่อทะเกะรุสิ้นชีพิตักษัยแล้ว ได้ปรากฏร่างนกสีขาวและบินไปเลือกสถานที่ฝังศพของตนเอง ด้วยเหตุนี้ สถานที่ฝังศพของเขาจึงถูกเรียกว่า ชิระโทะริ มิซะซะงิ (白鳥陵?, สุสานนกสีขาว)
รูปแบบ
โทริอิมีอยู่หลายแบบ ซึ่งแบบที่ง่ายที่สุดคือแบบ ชิเมะโทริอิ หรือ ชูเร็นโทริอิ (注連鳥居) โดยโทริอินั้น สามารถแบ่งออกเป็น 2 ประเภทใหญ่ ๆ ได้แก่ ชิมเม (神明) และ เมียวจิน (明神)
พระบาทรามเชิงไพร
พระบาทรามเชิงไพร หรือ พระรามที่ 1 ทรงเป็นเชื้อพระวงศ์ห่างๆของกัมพูชาแต่มีอำนาจหน้าที่ทางการทหารในกรุงละแวก หลังจากกองทัพสยามตีกรุงละแวกแตก และยกทัพกลับไป ทิ้งกองทหารไว้ส่วนหนึ่งที่กรุงอุดงมีชัย พระบาทรามเชิงไพรได้รวบรวมกำลังทหารขับไล่ทหารไทยออกจากกัมพูชาได้ใน พ.ศ. 2137 และขึ้นครองราชย์ที่กรุงศรีสันทร ต่อมา ได้มีกลุ่มทหารสเปนและโปรตุเกสเข้ามาและเกิดความขัดแย้งกัน พระองค์เสด็จไปปราบกบฏที่เมืองเชิงไพร และสวรรคตที่นั่น จึงมีพระนามเรียกในภายหลังว่าพระบาทรามเชิงไพร หลังจากพระองค์สวรรคต กลุ่มทหารสเปนและโปรตุเกสได้สนับสนุนให้พระบรมราชาที่ 5 ขึ้นครองราชย์อีกครั้ง
ดุบเนียม
ดุบเนียม (Dubnium) คือธาตุที่มีหมายเลขอะตอม 105 และสัญลักษณ์คือ Db ดุบเนียมเป็นธาตุกัมมันตรังสีที่ถูกสังเคราะห์ขึ้น ดุบเนียม-268 เป็นไอโซโทปที่เสถียรของมันมีครึ่งชีวิตประมาณ 16 ชั่วโมง
ดุบเนียม ตั้งชื่อตามเมืองดุบนา ในประเทศรัสเซีย
โฆเซ มานูเอล รามิเรซ
โฆเซ มานูเอล รามิเรซ (Jose Manuel Ramirez) นักมวยสากลชาวเม็กซิโก เกิดเมื่อ 31 ตุลาคม พ.ศ. 2514 ที่ โมเรโลส เม็กซิโก สถิติการชก 17 ครั้ง ชนะ 7 (น็อค 4) แพ้ 10
พระที่นั่งดุสิตมหาปราสาท
พระที่นั่งดุสิตมหาปราสาท เป็นพระที่นั่งองค์ประธานของหมู่พระมหาปราสาท ใน พระบรมมหาราชวัง ตั้งอยู่ในเขตพระราชฐานชั้นกลาง ทางทิศตะวันตกของพระที่นั่งจักรีมหาปราสาท มีพระที่นั่งพิมานรัตยา พระปรัศว์ซ้าย พระปรัศว์ขวา และ เรือนบริวาร หรือ เรือนจันทร์ ต่อเนื่องทางด้านหลังในเขตพระราชฐานชั้นใน พระที่นั่งองค์นี้ได้รับยกย่องว่าเป็นสถาปัตยกรรมชั้นเอกของกรุงรัตนโกสินทร์ และเป็นพระที่นั่งทรงไทยแท้องค์เดียว ในพระบรมมหาราชวัง โดยเฉพาะเรือนยอดพระมหาปราสาท (กุฎาคาร) มีรูปทรงต้องด้วยศิลปะลักษณะอันวิจิตรงดงาม
ประวัติ
เมื่อปี พ.ศ. 2332 พระบาทสมเด็จพระพุทธยอดฟ้าจุฬาโลกมหาราช โปรดเกล้าฯ ให้สร้างพระที่นั่งดุสิตมหาปราสาทขึ้น บนพื้นที่ซึ่งเคยเป็นที่ตั้งของ พระที่นั่งอมรินทราภิเษกมหาปราสาท ซึ่งถูกฟ้าผ่าไหม้จนหมด จึงมีพระบรมราชโองการโปรดเกล้าฯ ให้สร้างมหาปราสาทขึ้นใหม่บนพื้นที่เดิม นามว่า พระที่นั่งดุสิตมหาปราสาท
สถาปัตยกรรม
พระที่นั่งดุสิตมหาปราสาทเป็นพระที่นั่ง 1 ชั้นสถาปัตยกรรมทรงปราสาทแบบจตุรมุขด้านเหนือมีมุขเด็ดยื่นออกมาเป็นพระที่นั่งก่ออิฐถือปูนฐานสูง 2.85 เมตรชั้นล่างเป็นเชิงฐานถัดไปเป็นฐานสิงห์และฐานเชิงบาตรสองชั้นหลังคาเป็นยอดทรงปราสาทประดับช่อฟ้า ใบระกา หางหงส์ นาคสะดุ้งคันทวยมีลักษณะเป็นพญานาค 3 หัวหน้าบันจำหลักรูปพระนารายณ์ทรงสุบรรณล้อมรอบด้วยลายกนกเทพพนมมุมยอดปราสาททั้ง 4 มุมเป็นรูปลายพญาครุฑหน้าบันจำหลักรูปพระนารายณ์ทรงครุฑไขรารอบปราสาทเป็นรูปครุฑหยุดนาครองรับ
พระแท่นที่ประดิษฐานอยู่ภายใน
ภายในพระที่นั่งประดิษฐานพระแท่นต่าง ๆ ดังนี้
ธรรมเนียม
เมื่อสร้างแล้วเสร็จ พระบาทสมเด็จพระพุทธยอดฟ้าจุฬาโลกมหาราช ได้เสด็จออกว่าราชการที่ท้องพระโรง จนเมื่อสมเด็จพระเจ้าพี่นางเธอ กรมพระศรีสุดารักษ์สิ้นพระชนม์จึงได้เชิญพระศพมาประดิษฐานเป็นพระศพแรก จึงเป็นธรรมเนียมที่สามารถใช้พระมหาปราสาทนี้ประดิษฐานพระศพพระบรมวงศ์ที่ทรงโปรดเกล้าเป็นพิเศษได้ พระมหาปราสาทนี้ใช้เป็นที่ประดิษฐานพระบรมศพของพระมหากษัตริย์แทบทุกรัชกาล (ยกเว้นรัชกาลที่ 7) และพระบรมศพของพระอัครมเหสี (ยกเว้นสมเด็จพระศรีสุริเยนทราบรมราชินี) และพระบรมวงศ์ที่ทรงโปรดเกล้าเป็นพิเศษ อาทิ สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร (เจ้านายฝ่ายหน้าพระองค์เดียวที่ได้ประดิษฐานบนพระมหาปราสาทนี้) สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ซึ่งต่อมา (พ.ศ. 2559) ได้ประดิษฐานพระบรมศพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
พระที่นั่งองค์นี้ไม่ได้เป็นเพียงที่ประดิษฐานพระบรมศพและพระศพเท่านั้น ยังเป็นสถานที่เพื่อทำพระราชพิธีสำคัญด้วย อย่างเช่น เมื่อปี พ.ศ. 2454 ในรัชกาลพระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้ตั้งการพระราชพิธีบรมราชาภิเษกสมโภช ณ พระที่นั่งดุสิตมหาปราสาท
ในปัจจุบัน พระที่นั่งดุสิตมหาปราสาทเป็นสถานที่ประกอบพระราชพิธี และ พระราชกุศลต่าง ๆ เช่น พระราชพิธีฉัตรมงคล (พระราชทานเครื่องราชอิสริยาภรณ์จุลจอมเกล้า) ในวันที่ 5 พฤษภาคม ของทุกปี
มุขกระสัน
มุขกระสันระหว่างพระที่นั่งดุสิตมหาปราสาท กับพระที่นั่งพิมานรัตยาเป็นอาคารทรงไทยรูปสี่เหลี่ยมผืนผ้า ก่ออิฐถือปูนทาสีขาว หลังคามุงด้วยกระเบื้องดินเผาเคลือบสี ประดับด้วยช่อฟ้า ใบระกา หางหงส์ นาคสะดุ้ง ปิดทองประดับกระจก มุขกระสันนี้เป็นโถงยาว มีฝากั้นแบ่งเป็นสองตอน ตอนหนึ่งต่อกับพระที่นั่งดุสิตมหาปราสาท อีกตอนหนึ่งติดต่อกับพระที่นั่งพิมานรัตยา มีพระทวารเป็นทางเชื่อมถึงกัน มุขกระสันตอนที่ต่อกับพระที่นั่งดุสิตมหาปราสาททางด้านทิศเหนือ มีบันไดทางขึ้นพระที่นั่งบุษบกมาลาสองข้าง
Leptothyrsa
Leptothyrsa เป็นสกุลของพืชดอกที่อยู่ในวงศ์ Rutaceae.
ถิ่นกำเนิดของมันคือ อเมริกาใต้เขตร้อน
สปีชีส์ในสกุล ได้แก่:
กองทัพคันโต
กองทัพคันโต หรือ กองทัพกวันตง (관동군 gwandong-gun; Kwantung Army, ความหมาย: "กองทัพประตูตะวันออก") คือกลุ่มกองทัพของกองทัพบกจักรวรรดิญี่ปุ่นในช่วงต้นคริสต์ศตวรรษที่ 20 นับเป็นกองกำลังที่ใหญ่ที่สุดและทรงเกียรติที่สุดของกองทัพจักรวรรดิ นายทหารหลายนายจากหน่วยนี้ เช่น เสนาธิการทหารเซย์ชิโร อิทะงะกิ หรือ พลเอกฮิเดกิ โตโจ ต่างได้ดำรงตำแหน่งระดับสูงทั้งในราชการทหารและรัฐบาลพลเรือนของญี่ปุ่น อนึ่ง กองทัพคันโตยังเป็นหน่วยที่มีส่วนรับผิดชอบอย่างยิ่งในการก่อตั้งจักรวรรดิแมนจูกัว อันเป็นรัฐหุ่นเชิดภายใต้การยึดครองของญี่ปุ่น
กีฬาว่ายน้ำในกีฬามหาวิทยาลัยโลกฤดูร้อน 1999
กีฬาว่ายน้ำในกีฬามหาวิทยาลัยโลกฤดูร้อน 1999 เป็นชนิดกีฬาหนึ่งที่จัดการแข่งขันในกีฬามหาวิทยาลัยโลกฤดูร้อน 1999 ณ เมืองPalma de Mallorca ประเทศสเปน ระหว่างวันที่ 3 กรกฎาคม ถึง 13 กรกฎาคม พ.ศ. 2542 โดยจัดการแข่งขันที่สนามPavelló Son Hugo
แบนด์แคมป์
แบนด์แคมป์ (Bandcamp) เป็นบริษัทเพลงออนไลน์สัญชาติอเมริกัน ก่อตั้งในปี 2007 โดย อีธาน ไดมอนด์ (อดีตประธาน Oddpost) ชอว์น กรันเบอร์เกอร์ โจ โอลต์ และ นีล ทักเกอร์   มีสำนักงานใหญ่อยู่ที่ซีแรนซ์ รัฐแคลิฟอร์เนีย แบนด์แคมป์เปิดตัวอย่างเป็นทางการในปี 2008 ที่อนุญาตให้ศิลปินสามารถจำหน่ายและขายเพลงในรูปแบบไมโครไซต์ ส่วนใหญ่มักเป็นศิลปินอินดี้
พระพรหม
พระพรหม (ब्रह्मा พฺรหฺมา; Brahma; బ్రహ్మ; )ในพระพุทธศาสนาคือท้าวมหาธาดาปชาบดีพรหม  เป็นเทพเจ้าสูงสุด (ตรีมูรติ) ในคติของศาสนาฮินดู เป็นเทพเจ้าแห่งการสร้างสรรค์ ความเมตตา เป็นพระผู้สร้างโลกและให้กำเนิดสิ่งต่าง ๆ ในจักรวาล และให้กำเนิดคัมภีร์พระเวท
ในคัมภีร์มัตสยาปุราณะเล่าว่า พระพรหมเดิมทีมีถึงห้าพักตร์ การที่มีห้าพักตร์เกิดจาก การที่พระพรหมให้ได้กำเนิดผู้หญิงนางหนึ่งชื่อ ศตรูป ขึ้นมา ความงามของศตรูปทำให้พระองค์หลงใหล เมื่อศตรูปนี้เคลื่อนไปทางใด พระพรหมก็จะหันพระพักตร์เพื่อมองตามไปด้วย แต่ว่ามีครั้งหนึ่งที่พระพรหมไปดูแคลนพระศิวะเข้า ทำให้พระศิวะพิโรธ และใช้ไฟบรรลัยกัลป์จากพระเนตรที่สามที่กลางพระนลาฏเผาพระพักตร์ที่อยู่ด้านบนเศียรของพระพรหม จนเหลือเพียงสี่พักตร์ แต่อีกความเชื่อหนึ่งเล่าว่า เพราะพักตร์ด้านบนของพระพรหมนั้นเจิดจรัสมาก ทำให้พวกสุระและอสุระทนไม่ได้ จึงขอร้องให้พระศิวะเป็นผู้ตัดให้